
Nr. 33/177
AVIZ
asupra proiectului de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008
Cu numărul PL-x 405 din 15 iunie 2011, Secretarul General al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege pentru ratificarea Acordului multilateral între statele din sud-estul Europei pentru aplicarea Convenţiei privind evaluarea impactului asupra mediului în context transfrontieră, semnat la Bucureşti la 20 mai 2008. 

În şedinţa din 21 iunie 2011 a.c., Comisia pentru politică externă a hotărât, cu unanimitate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

